CELEX: 62015TN0208
Language: fi
Date: 2015-04-24 00:00:00
Title: Asia T-208/15: Kanne 24.4.2015 – Universiteit Antwerpen v. REA

20150731053617062015/C 270/352082015TC27020150817FI01FIINFO_JUDICIAL20150424282811Asia T-208/15: Kanne 24.4.2015 – Universiteit Antwerpen v. REA
 ---documentbreak--- C2702015FI2810120150424FI0035281281Kanne 24.4.2015 – Universiteit Antwerpen v. REA
   (Asia T-208/15)2015/C 270/35Oikeudenkäyntikieli: englanti
      Asianosaiset
   
   
      Kantaja: Universiteit Antwerpen (Antwerpen, Belgia) (edustajat: asianajajat P. Teerlinck ja P. de Bandt)
   
      Vastaaja: tutkimuksen toimeenpanovirasto (REA)
   
      Vaatimukset
   
   Kantaja vaatii unionin yleistä tuomioistuinta
   
            —
         
         
            päättämään, että avustussopimusta nro 238214 ”C7” (Cerebellar-Cortical Control: Cells, Circuits, Computation, and Clinic) ja avustussopimusta nro 238686 ”CEREBNET” (Timing and plasticity in the olivo-cerebellar system), jotka on tehty tutkijoiden koulutusta ja urakehitystä sekä peruskoulutusverkostoja varten annettavaa tukea koskevan seitsemännen puiteohjelman (FP7-PEOPLE-ITN-2008) yhteydessä, ei voida tulkita siten, että niissä asetetaan edunsaajille velvollisuus antaa koulutusta uransa alkuvaiheessa oleville tutkijoille ainoastaan edunsaajien omissa tiloissa, ja tämän seurauksena vahvistamaan, että REA ei voi katsoa tämän tulkinnan perusteella, että sitä osaa kustannuksista, joka koskee uransa alkuvaiheessa olevien tutkijoiden koulutusta, ei voida korvata
         
      
            —
         
         
            velvoittamaan REAn korvaamaan uransa alkuvaiheessa olevien tutkijoiden koulutusta koskevat kustannukset, sellaisina kuin kantaja on ne ilmoittanut avustussopimusten ”C7” ja ”CEREBNET” yhteydessä, korkoineen siitä päivästä lähtien, jona maksut oli suoritettava, ja
         
      
            —
         
         
            velvoittamaan REAn korvaamaan kantajan oikeudenkäyntikulut.
         
      
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
            1)
         
         
            Ensimmäinen kanneperuste, joka perustuu siihen, että REA perustaa kantansa avustussopimusten ”C7” ja ”CEREBNET” virheelliseen tulkintaan. Tämä ensimmäinen kanneperuste jakautuu kolmeen osaan: se, että koulutusta voitaisiin antaa ainoastaan edunsaajan tiloissa, olisi seitsemännen puiteohjelman, Ihmiset-erityisohjelman, vuoden 2008 Ihmiset-ohjelman ja eurooppalaisen tutkijoiden peruskirjan tavoitteiden vastaista (ensimmäinen osa); avustussopimusten määräyksistä ja hakuoppaasta voidaan päätellä, että edunsaajien velvollisuus antaa koulutusta voidaan myös täyttää niiden tilojen ulkopuolella (toinen osa), ja missään avustussopimusten määräyksessä tai missään muussa sovellettavassa välineessä ei todeta, että koulutusta olisi annettava ainoastaan edunsaajan tiloissa (kolmas osa).
         
      
            2)
         
         
            Toinen kanneperuste, joka perustuu siihen, että REAn tulkinnalla loukataan oikeusvarmuuden ja luottamuksensuojan periaatteita ja suhteellisuusperiaatetta.